open-index/open-wikipedia-markdown huggingface dataset:
Մուսալման

** «Մուսալման»** (), ամենահին ամենօրյա լրագիր ուրդու լեզվով, որը հրատարակում են Հնդկաստանի Չեննայ քաղաքում 1927 թվականից: Սա երեկոյան օրաթերթ է, որը ամբողջությամբ գրվում է ձեռքով, որից հետո այն բազմացնում են տպագրահաստոցի միջոցով. «Wired» և «The Times of India» պարբերությունների համաձայն, «Մուսալման»ը միակ ևեռագիր օրաթերթն է աշխարհում։

## Անվանում
«Մուսալման» անվանումը (مسلمان) ծագում է պարսկերեն «մուսլիման» կամ «մուսալման» բառից (պարսկերեն مسلمان) «մուսուլման» բառից, որն իր հերթին ծագում է առել արաբերեն «մուսլիմ» (արաբերեն مسلم) նույն նշանակություն ունեցող բառից։ Անգլերեն օրաթերը կոչվում է «The Musalman»։

## Պատմություն
«Մուսալման» օրաթերթը հիմնվել է Սայեդ Ազմատուլլայի և Հնդկաստանի ազգային կոնգրեսի նախկին նախագահ, դոկտոր Մուխտար Անսարիի կողմից 1927 թվականին։ Օրաթերթի գրասենյակը գտնվում էր Տրիպլիկանում, Չեննայի քաղաքում։ Սայեդ Ազմատուլլայի մահից հետո թերթով զբաղվեց Սայեդ Ֆազուլլան, ով վախճանվեց ապրիլի 26, 2008 թվականին 78 տարեկան հասակում։ 2007 թվականին Ֆազուլլան  մտավախություն հայտնեց, որ վայելչագրությունը կարող է մեռնել իր հետ, քանի որ իր որդիները հետաքրքրություն չեն ցուցաբերել ավանդույթը շարունակելու նկատմամբ:: Ֆազուլահի որդին՝ Սայիդ Նասարուլլահը, ասել է, որ քանի որ ինքը չի հետաքրքրվում գեղագրությամբ, «փոփոխություններ են տեղի ունենալու»։

Թերթի հաջորդ խմբագիրը դառձավ Ֆեյզուլլահի մեկ այլ որդի՝ Սայեդ Արիֆուլլահն էր։.

## Խմբագրություն
Անձնակազմը բաղկացած է վեց մարդուց, որոնցից չորսը վայելչագիրներ են, որոնք կոչվում են «քաթիբ» («գրիչ»), և նրանք աշխատում են մեկ սենյակում, որը նաև ծառայում է որպես գրասենյակ։ Գրված բնօրինակը դառնում է նեգատիվի հիմք, որը տեղադրվում է տպագրահաստոցի մեջ։

2011 թվականի դրությամբ թերթի գլխավոր խմբագիրը Ռահման Հուսեյնին էր, որը սկսել էր աշխատել որպես հաշվապահ, բայց փոխել էր աշխատանքը 1980 թվականին, երբ մահացել էր գլխավոր քաթիբը։ 2007 թվականին Ռահմանը օրական վաստակում էր 2500 հնդկական ռուփի, մինչդեռ մյուսները օրական վաստակում էին 60 ռուփի մեկ էջի համար։

Չիննասվամի Բալասուբրամանիամը թերթի գլխավոր թղթակիցն է արդեն 20 տարի, Բացի այդ, կան թղթակիցներ Նյու Դելի, Կալկաթայում, Հայդարաբադում և Հնդկաստանի այլ քաղաքներում։

Գրասենյակ հաճախ հրավիրում են հայտնի բանաստեղծների, կրոնական առաջնորդների և թագավորական ընտանիքի անդամների, որոնցից ոմանք իրենց ներդրումն են ունենում «Մուսալման» օրաթերթի էջերում։

## Ձևաչափ
Թերթը բաղկացած է չորս էջից։ Առաջինը նախատեսված է ազգային և միջազգային լուրերի, երկրորդը և երրորդը՝ տեղական լուրերի, իսկ չորրորդը՝ սպորտի համար։ Շտապ տեղեկատվության դեպքում գլխավոր էջի ներքևի աջ անկյունում ազատ տեղ է թողնվում։։

2008 թվականի ապրիլի դրությամբ «Մուսալմանը» վաճառվում էր 75 պեյս մեկ օրինակի համար և ուներ մոտ 22000 բաժանորդ։

## Ծանոթագրություններ

## Արտաքին հղումներ

* Վերջին վայելչագիրները, Պրեմջիթ Ռամաչանդրանի կինոնկարը
* Լուսանկար Սքոթ Քերնիի, Wired News.
* https://www.youtube.com/watch?v=LUmdx2YHGcA видео Daily Mail, посвящённое газете

Կատեգորիա:1927 հիմնադրումներ Հնդկաստանում
Կատեգորիա:Հնագրություն
Կատեգորիա:Պարբերականներ այբբենական կարգով
Կատեգորիա:Վայելչագրություն
Մարդ հորից

**Մարդը հորից** (անգլ. ՝ *Man of the Hole*), որը նաև հայտնի է որպես **հնդկացին փոսից** (պորտ. ՝ *índio do buraco*), ենթադրաբար 1960-ականներից 2022 թվականի հուլիս)։ Հնդկացիական ոչ կոնտակտային ժողովուրդներից մեկի ներկայացուցիչ, մոտավորապես 1996 թվականից ի վեր, որը լիովին մենակ էր ապրում Բրազիլիայի Ռոնդոնիա նահանգի Ամազոնյան խոնավ անտառներում: Նրա իրական անունը, մայրենի լեզուն և էթնիկ պատկանելությունը անհայտ են մնացել։

## Անվանում
Տղամարդու իրական անունն անհայտ է։ Նա իր մականունը ստացել է, քանի որ յուրաքանչյուր ժամանակավոր ճամբարում, որտեղից նա հեռանում էր, հետազոտողները խրճիթների ներսում խորը նեղ փոսեր էին գտնում։ Կային վարկածներ, որ այդ փոսերը որոշակի ծիսական նշանակություն ունեին, սակայն դրանց իրական նպատակը դեռևս անհայտ է գիտությանը։

## Կենսագրություն
Հնդկացուն առաջին անգամ տեսել են 1996 թվականին, որի մասին հայտնի է դարձել Բրազիլիայի հնդկացիների ազգային հիմնադրամում։ Ենթադրվում է, որ նրա ցեղի մնացած մասը սպանվել է 1980-ականներին և 1990-ականներին ռանչորների և փայտահատների հետ մի շարք բախումների ժամանակ։

Այդ պահից սկսած մասնագետները ակտիվորեն հսկում էին տղամարդու կյանքը, ով չէր ցանկանում որևէ շփման մեջ մտնել նրանց հետ (նա նույնիսկ աղեղով կրակել էր մեկ մասնագետի վրա) և կանխում էր նրա հողերը դրսից ներխուժելու ցանկացած փորձ։ Նրա բնակավայրի անտառային տարածքը 2007 թվականին հայտարարվել է պահպանվող տարածք՝ զբաղեցնելով 8070 հեկտար տարածք, քանի որ անասնապահական ագարակները ավելի ու ավելի էին մոտենում նրա հողերին։Չնայած դրան, 2009 թվականին  հարձակման են հորից դուրս եկած մարդը հարձակման ենթարկվեց զինված ագարակատերերի կողմից, ովքեր ցանկանում էին զավթել նրա հողը, բայց նրան հաջողվեց գոյատևել։

Դրանից հետո նա չի հանդիպել այլ մարդկանց, բայց իմացել է, որ գտնվում է օտարների հսկողության տակ, քանի որ երբեմն նրան տարբեր նվերներ էին թողնում։ Նա զբաղվում էր որսորդությամբ և հավաքմամբ, ինչպես նաև եգիպտացորեն և պապայա էր աճեցնում։

2018 թվականին հետազոտողները առցանց տեսանյութ հրապարակեցին «Մարդը հորից» կյանքի մասին՝ Բրազիլիայի անհաղորդ ժողովուրդներին սպառնացող սպառնալիքների մասին համաշխարհային իրազեկվածությունը բարձրացնելու համար։

## Մահ
2022 թվականի օգոստոսի 23-ին նրան մահացած են գտել իր խրճիթի մոտ գտնվող գամակում։ Մասնագետների գնահատականներով ՝ մահը վրա է հասել հուլիսին, մահվան պահին տղամարդը մոտ 60 տարեկան էր։ Հնդիկի մարմինը ուղարկվել է Բրազիլիայի Դատաբժշկական գիտությունների ազգային ինստիտուտ՝ դիահերձման համար։Օգոստոսի 27-ին բնիկների հարցերով փորձագետ Մարսելո Դոս Սանտուսը հայտարարել է, որ այդ մարդուն պետք է թաղեն այն նույն վայրում, որտեղ նա ապրել եւ մահացել է, ինչպես նաեւ կոչ է արել երկրի իշխանություններին մարդու մահվան վայրում հուշահամալիր կառուցել, իսկ նրա տարածքը պահպանել որպես պահպանվող տարածք: Տեղաբնիկների իրավունքների պաշտպանության հասարակական խմբերի ներկայացուցիչներն ավելի ուշ հանդես են եկել այս նախաձեռնությանն աջակցելու օգտին։

## Տես նաև
* Իշի

## Ծանոթագրություններ

Կատեգորիա:1960-ականների ծնունդներ
Կատեգորիա:Չնույնականացված մարդիկ
10 վոն հաց

**10 վոն հաց** (), երբեմն նաև **10 վոն փրփրահացիկ** կամ **սիբվոնպանգ** (այսպես է կարդացվում թարգմանությունը կորեերենից) կոչվող թխուկ, հարավկորեական փողոցային սնունդ, որը վաճառքում առաջին անգամ հայտնվել է 2019 թվականին Գյոնջուում։ Այս հացը կամ փրփրահացիկը հարավկորեական 10 վոնի տեսք ունի և պատրաստվում է մոցարելա պանրով։Այսպիսի հացի զանազան տարատեսակներ հայտնվել են Հարավային Կորեայի տարբեր քաղաքներում, այդ թվում՝ **50 վոն հացը** (Չոնջուում), **100 վոն հացը** (Թոնգյոնգում) **500 վոն հացը** (Սինսադոն շրջանում՝ Սեուլում). 2022 թվականին Ճապոնիայում հայտնվել է 10 իեն հաց։

## Նկարագրություն
ссылка=https://en.wikipedia.org/wiki/File:10_won_bread.jpg|մինի|10 վոն հաց
Հացի վրա կա դրոշմավորում, որի շնորհիվ այն շատ է նմանվում 10 վոն մետաղադրամի։ Այս մետաղադրամն է ընտրվել, քանի որ նրա ռևերսի վրա պատկերված է Գյոնջուում գտնվող հայտնի Պուլգուկս տաճարի Տաբոտհապ մեհյանը։

Այս ուտեստն ստեղծել է Ջեջու նահանգի կազմակերպություններից մեկը։ Ի սկզբանե՝ 2016 թվականին, արտադրվել  այս թխուկի նմանությամբ մեկ այլ թխուկ, որի միջուկում նույնպես պանիր էր դրվում և կոչվում էր Հանչի հաց (), ուներ կաղամարի տեսք։ Վերոնշյալ կազմակերպությունը որոշել է ստեղծել ուտեսետի նոր տարբերակներ, որոնք կհամապատասխանեին ողջ Հարավային Կորեայի տարբեր վայրերի տեղանքային կոլորիտին, և որպես Գյոնջուի խորհրդանիշ ընտրվել է 10 վոնը։ Կազմակերպությունը ֆրանչայզինգի մասին համաձայանգիր ստորագրեց Գյոնջուի մատակարարի հետ, որն սկսեց թխուկը վաճառել 2019 թվականի դեկտեմբերին Հվաննիդան-գիլի առևտրական փողոցում։ Սակայն մատակարարը խախտեց պայմանագրի պայմանները՝ օգտագործելով պանիր, որը Ջեջու նահանգում չէր պատրաստվել, և սա բերեց քաղաքացիական դատաիրավական ընթացակարգի և տուգանքի։ Համաձայնագիրը չեղյալ համարվեց 2021 թվականին։ Չնայած սրան՝ մատակարարը հայտ ներկայացրեց՝ ձևափոխված բրենդի ներքո հացի ապրանքային նշանը գրանցելու համար և շարունակեց աշխատանքը։ Միաժամանակ, քաղաքում հայտնվեցին բազմաթիվ ընդօրինակողներ։

Մոտավորապես 2022 և 2023 թվականներին Հարավային Կորեայի բանկը 10 վոն հացատեսակն արտադրողներին խնդրեց փոխել հացի ձևավորումը, որպեսզի հետևեն օրենքի այն պահանջի կատարմանը, որի համաձայն՝ արգելվում է կոմերցիոն նպատակներով մետաղադրամի ձևավորման և դրոշմավորման կիրառումը։ Բազմաթիվ խանութների սեփականատերեր դժկամորեն կատարեցին այս խնդրանքը։ Նրանք հավաստում էին, որ Հարավային Կորեայի կառավարությունը մետաղադրամի ձևավորման ֆայլերը հրապարակել է՝ համաձայն Korea Open Government License-ի լիցենզիայի, որը թույլ է տալիս կոմերցիոն նպատակներով կիրառում։ հարավային Կորեայի բանկը հայտնեց, որ այդ լիցենզիայի օգտագործումը սխալ է եղել։ Մի շարք առևտրականներ անհանգստություն հայտնեցին, որ վախենում են պատժից կամ իրենց ձեռնարկատիրական գործունեության վրա ազդեցություն թողնելուց, եթե անգամ ահամաձայնեն և փոխեն ձևավորումը։ 2024 թվականի օգոստոսին հայտնի դարձավ, որ Հարավային Կորեայի բանկը հստակեցնելու է իր կանոնները, որպեսզի որոշ դեպքերում թույլ տա իր արժույթի կիրառումը կոմերցիոն նպատակներով, այդ թվում՝ հացի ձևավորման։

2021 թվականի սեպտեմբերին՝ նախընտրական քարոզարշավի ժամանակ, Հարավային Կորեայի նախագահ Յուն Սոկ Յոլը կերավ 10 վոն հացը։ 2024 թվականին հայտնի դարձավ, որ Հոնկոնգի խանութներից մեկը վաճառել է հաց՝ «10 ցենտ հաց» անվամբ։

## Ծանոթագրություններ

Կատեգորիա:Խոհանոց
Կատեգորիա:Համաշխարհային խոհանոց
Կատեգորիա:Պանրով ուտեստներ
Ամանդա Ֆիլդինգ

**Ամանդա Քլեր Մարիան Ֆիլդինգ** (), թմրանյութերի քաղաքականության անգլիացի բարեփոխիչ, լոբբիստ և գիտական հետազոտությունների համակարգող։

Հոր կողմից նա սերում էր Ֆիլդինգների ընտանիքի Դենբիի կոմսից, որի մեջ է մտնում նաև 18-րդ դարի հայտնի վիպասանը։ 1995 թվականին նա ամուսնացավ Ուեմիսի և Մարչի կոմսի հետ և հայտնի դարձավ որպես Ամանդա Չարտերիս, Ուեմիսի և Մարչի կոմսուհի։

1960-ական թվականներից ի վեր նա պաշտպանում էր կանեփի օգտագործումը՝ դրա ճանաչողական ազդեցության համար: 1970 թվականին նա փորձարկեց տրեպանացիա՝ իր գանգի վրա անցք բացելով՝ կարծր նյութը բացահայտելու համար. մեթոդ, որն օգտագործվում է որոշ մշակույթներում հոգեկան հիվանդությունները բուժելու համար և որոշների կարծիքով՝ այն հանգստացնող ազդեցություն կամ գիտակցության ավելի բարձր վիճակ է առաջացնում: Նա նաև կողմնակից էր LSD-ի օգտագործմանը՝ ստեղծագործականության երկարատև բարելավման համար, որի համար նա ստացավ «Թթվային կոմսուհի» մականունը:

1998 թվականին նա հիմնադրեց «Գիտակցության զարգացման հիմնադրամը», որը հետագայում վերանվանվեց Բեքլիի հիմնադրամ՝ հոգեակտիվ նյութերի ուղեղի և ճանաչողական ֆունկցիայի վրա ազդեցության վերաբերյալ նյարդակենսաբանական և կլինիկական հետազոտությունները աջակցելու համար: Ֆիլդինգի հիմնական հետազոտական կենտրոնը հոգեկան առողջության խանգարումների, ինչպիսիք են դեպրեսիան, անհանգստությունը և կախվածությունը, բուժման նոր մոտեցումների ուսումնասիրությունն էր, ինչպես նաև բարեկեցությունն ու ստեղծագործականությունը բարելավելու մեթոդների ուսումնասիրությունը:

2022 թվականին նա Միավորված Ազգերի Կազմակերպության Կանանց ձեռներեցության օրվա կազմակերպության կողմից ստացել է «Գիտության առաջամարտիկ» մրցանակը։ Այս մրցանակը, որը ճանաչվում է նաև ԱՄՆ Կոնգրեսի կողմից, շնորհվում է կին ձեռներեցներին։

2025 թվականի մայիսի 12-ին Ֆիլդինգը իր Ինստագրամի էջում հաղորդագրություն հրապարակեց, որում նշվում էր, որ լյարդի քաղցկեղի իմունաթերապիայի բուժումը, որը նա ստանում էր տարվա մեծ մասի ընթացքում, հաջող չի եղել, և, որպես արդյունք, նա «իր ուշադրությունը կենտրոնացրել է ընտանիքի և ընկերների հետ ավելի թանկարժեք ժամանակ անցկացնելու վրա»։ Նա մահացավ Բեքլի Պարկում 2025 թվականի մայիսի 22-ի երեկոյան՝ 82 տարեկան հասակում։

## Ծանոթագրություններ

## Հղումներ
* Ամանդա Ֆիլդինգը պայքարեց հոգեմետ դեղամիջոցների հեղինակությունը փրկելու համար . մահախոսական The Economist- ում

 
Կատեգորիա:Օքսֆորդի համալսարանի շրջանավարտներ
Կատեգորիա:Բրիտանացի կին գիտնականներ
Կատեգորիա:Բրիտանացի արվեստագետներ
Ուշացած ծաղիկներ (ֆիլմ, 2023)

**«Ուշացած ծաղիկներ»**, 2023 թվականի ամերիկյան կատակերգական դրամա ֆիլմ, որի ռեժիսորն է Լիզա Սթայնը, իսկ սցենարի հեղինակը՝ Աննա Գրինֆիլդը։ Դերասանական կազմում են Քարեն Գիլանը, Մարգարետ Սոֆի Սթայնը, Ջերմեյն Ֆաուլերը, Թալիա Բալսամը և Քևին Նիլոնը։ Գլխավոր նկարահանումները կատարվել են Նյու Յորքում։

## Սյուժե
Լուիզան՝ 28-ամյա երաժիշտ, որը կյանքում հստակ նպատակ չունի և վերջերս է միայնակ դարձել, վնասվածք է ստանում՝ ալկոհոլի ազդեցության տակ ազդրի կոտրվածք ստանալուց հետո։ Հետագա ֆիզիկական թերապիայի ընթացքում նա շատ ժամանակ է անցկացնում տարեց մարդկանց հետ շփվելով և հանդիպում է նաև Անտոնինային՝ լեհ կնոջ, որը անգլերեն չի խոսում և վարձվել է որպես խնամող։

## Գլխավոր դերում
* Քարեն Գիլան - Լուիզ
* Մարգարետ Սոֆի Սթայն - Անտոնինա
* Ջերմեյն Ֆաուլեր - Բրիք
* Թալիա Բալսամ - Դորոթի
* Քևին Նիլոն - Էլ
* Լորի Տան Չին - Ինես
* Միշել Տվարովսկա - Սիլվիա

## Արտադրություն
Սցենարը գրել է Աննա Գրինֆիլդը և հիմնված է նրա անձնական փորձի վրա: Գրինֆիլդը ֆիլմի վրա աշխատել է Լիզա Սթեյնի հետ միասին, որին ճանաչում էր քոլեջից: 2022 թվականի հուլիսին հայտարարվեց, որ Կարեն Գիլանը, Մարգարետ Սոֆի Սթեյնը և Ջերմեյն Ֆաուլերը միացել են դերասանական կազմին, իսկ գլխավոր նկարահանումները, ըստ որոշ տեղեկությունների, կատարվել են Բրուքլինում, Նյու Յորք: Ֆիլմը պրոդյուսերավորել են We’re Doin’ Great և Park Pictures ընկերությունները:

## Թողարկում
Ֆիլմի համաշխարհային պրեմիերան տեղի է ունեցել 2023 թվականի մարտի 10-ին, Տեխաս նահանգի Օսթինում կայացած South by Southwest կինոյի և հեռուստատեսության փառատոնում։ 2024 թվականի մարտին Vertical-ը ձեռք բերեց ֆիլմի տարածման իրավունքները։ Ֆիլմը թողարկվել է 2024 թվականի հունիսի 7-ին։

## Քննադատություն
Rotten Tomatoes կայքում 22 քննադատական ակնարկների 82%-ը դրական են՝ միջինը 6.40/10 գնահատականով։ Metacritic-ը, որն օգտագործում է միջին կշռված գնահատական, ֆիլմին տվել է 100-ից 58 գնահատական՝ հիմնվելով 5 քննադատական ակնարկների վրա, նշելով «խառը կամ միջին» գնահատականներ։

*[[Deadline.com|«Deadline Hollywood»]]* -ում Դեյմոն Ուայզը «Ուշացած ծաղիկները» նկարագրել է որպես «մտերիմ, կանանց կողմից նկարահանված անկախ ֆիլմ՝ Քարեն Գիլանի գրավիչ և թարմացնող, ունայնությունից զերծ դերակատարմամբ» «Deadline Hollywood»-ում Դեյմոն Ուայզը «Ուշացած ծաղկումը» ֆիլմը նկարագրել է որպես «մտերիմ, սադրիչ կանացի անկախ ֆիլմ, որը ցուցադրում է Քարեն Գիլանի գրավիչ և թարմացնող կերպով սնապարծությունից զերծ խաղը»։ «The Playlist»-ի Ջեյսոն Բեյլին ֆիլմը որոշ ժամանակ կանխատեսելի է համարել և օգտագործել է ծանոթ կլիշեներ, բայց այն անվանել է «հավանաբար այս կոնկրետ ֆիլմի լավագույն դերասանական կազմով և ամենահաճելի տարբերակը, որը դուք կգտնեք»։ IndieWire-ի Սամանտա Բերգեսոնը ֆիլմին տվել է D գնահատական՝ գրելով, որ «ֆիլմը ժամանակին չի բացվում՝ ինչ-որ մեծ բան դառնալու համար», և դրա «հուզական խորության շշուկը... գալիս է չափազանց թույլ և չափազանց ուշ»։

## Ծանոթագրություններ

## Արտաքին հղումներ
*  ինտերնետային ֆիլմերի տվյալների բազայում
* 

Կատեգորիա:Ամերիկյան անկախ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Անգլերեն ֆիլմեր
Դառնալ Կարլ Լագերֆելդ

**Դառնալ Կարլ Լագերֆելդ** (), ֆրանսիական հեռուստասերիալ, որը ստեղծվել է Իզաուրա Պիզանի-Ֆերիի, Ջենիֆեր Հեյվի և Ռաֆայել Բակեի կողմից։ Գլխավոր դերը կատարում է Դանիել Բրյուլը։ Նկարահանումները սկսվել են 2023 թվականի մարտի սկզբին։ Սկզբնապես նախատեսված էր, որ սերիալի պրեմիերան տեղի կունենա Disney+-ում, իսկ Hulu-ում այն ցուցադրվել է 2024 թվականի հունիսի 7-ին:

## Սյուժե
Սերիալը պատմում է Կարլ Լագերֆելդի վերելքի մասին Փարիզի բարձր նորաձևության աշխարհում 1970-ականներին: Կառլը իրեն փնտրում է Փարիզում՝ Պիեռ Բալմենի, Ժան Պատուի, Գաբի Ագիենի հսկողության ներքո, պարբերաբար այցելում է Լե Պալաս և նույնիսկ չի երազում Շանելի մասին:

## Գլխավոր դերում
* Դանիել Բրյուլ - *[[Կարլ Լագերֆելդ]]*
* Թեոդոր Պելերին - *Ժակ դը Բաշեր*
* Առնո Վալուա - *[[Իվ Սեն Լորեն]]*
* Ալեքս Լուց՝ որպես *[[Պիեռ Բերժե]]*
* Անիես Ժաուի - *[[Գաբի Ագեն]]*
* Սանի Մելես - *[[Մառլեն Դիտրիխա]]*
* Թեոդորա Բրոու՝ *Անիտա Բրիլիի* դերում
* Ժաննա Դամաս - *[[Պալոմա Պիկասո]]*
* Քլեր Լաֆութը *Լուլու դե լա Ֆալեզի* դերում
* Փոլ Սպերա - *[[Էնդի Ուորհոլ]]*
* Կարմեն Ջարդինա - *[[Աննա Պյաջի]]*
* Թեոդոր Ատկին - *Էնթոնի դե Բաշեր*
* Քերոլայն Արշամբո - *Արմել դե Բաշեր*
* Վիկտուար Դյու Բուա - *Անն դե Բաշեր*
* Լիզա Կրոյցեր - *Էլիզաբեթ Լագերֆելդ*
* Ժյուլիա Ֆոր - *Ֆրանսին*

## Արտադրություն
2023 թվականի մարտին հայտարարվեց, որ սկսվել է հայտնի դիզայներ Կարլ Լագերֆելդի կյանքի և կարիերայի մասին հեռուստասերիալի նկարահանումները Disney+ հոսքային ծառայության համար, գլխավոր դերում Դանիել Բրյուլն է։ Դերասանական կազմում են նաև Թեոդոր Պելյերենը՝ որպես Ժակ դը Բաշե, Արնո Վալուան՝ որպես Իվ Սեն Լորան, Ալեքս Լուցը՝ որպես Պիեռ Բերժե, Անյես Ժաուին՝ որպես Գաբի Ագիոն, և Սանի Մելեսը՝ որպես Մարլեն Դիտրիխ։ Ժերոմ Սալը ռեժիսորում է առաջին, երկրորդ և վեցերորդ սերիաները, իսկ Օդրի Էստրուգոն՝ մյուս երեք սերիաները։

Disney+-ի տվյալներով՝ ֆիլմում կներառվեն ավելի քան 2200 լրացուցիչ դերասաններ, 40 տարբեր դեկորացիաներ և ավելի քան 3000 զգեստներ։ Հագուստների դիզայներ Պասկալին Շավանը և բեմադրող դիզայներ Ժան Ռաբասը համապատասխանաբար պատասխանատու են զգեստների և բեմադրող դիզայնի համար։

Նկարահանումները սկսվել են 2023 թվականի մարտի սկզբին Ֆրանսիայում, Մոնակոյում և Իտալիայում։

Սերիալի սցենարը գրել է Իզաուր Պիզանի-Ֆերին՝ լրագրող Ռաֆայել Բակեի «Կառլ կայսրը» գրքի հիման վրա: Ստեղծողները կենտրոնացել են 1960-ականների կեսերից մինչև 1970-ականների վերջը ընկած ժամանակահատվածի վրա՝ այն ժամանակների, երբ Կառլը հայտնվում էր Փարիզում:

Կերպարների կերպարները ստեղծելու համար զգեստների դիզայներ Պասկալին Շավանը կազմակերպեց արհեստանոց, որը վարում էին դերձակներ Ֆրանչեսկա Սարտորին և Ժյուստին Վիվիենը։

## Կարծիքներ և գնահատականներ
Rotten Tomatoes կայքում ֆիլմն ունի 78% վարկանիշ՝ հիմնված 18 գրախոսությունների վրա։

The Guardian-ի համար գրված իր գրախոսականում Լեյլա Լաթիֆը սերիալին տվել է հինգից չորս աստղ՝ գրելով. «Այս կենսագրական ֆիլմը նորաձևության ամենապաշտամունքային դեմքերից մեկի մասին տեսողական խնջույք է»։

NPR կայքում Ջոն Փաուերսը գրում է. «*Կարլ Լագերֆելդ դառնալը* ժամանակահարմար և կենդանի է թվում՝ ինչպես պատմություն ներկայի մասին անցյալում տեղի ունեցող իրադարձությունների մասին»։

## Ծանոթագրություններ

Կատեգորիա:Վիքիպեդիա:Հոդվածներ Վիքիտվյալներից աղբյուրներով
Չակի կյանքը (ֆիլմ)

**«Չակի կյանքը»,** ամերիկյան լիամետրաժ ֆիլմ, որի ռեժիսորն է Մայք Ֆլանագանը։ Այն Սթիվեն Քինգի համանուն պատմվածքի էկրանավորումն է «Եթե դա արյունահոսի» ժողովածուից։ Ֆիլմում գլխավոր դերերում՝ Թոմ Հիդելսթոն և Մարկ Համիլ։

Ֆիլմի պրեմիերան տեղի է ունեցել 2024 թվականի սեպտեմբերին՝ Տորոնտոյի 49-րդ միջազգային կինոփառատոնում։ Այն ընտրվել է փառատոնի հաղթող հանդիսատեսի քվեարկության արդյունքում։

## Սյուժե
Չարլզ «Չակ» Կրանցի կյանքից երեք պատմություն՝ սկսած նրա մահից և ավարտվելով ուրվականների տանը անցկացրած մանկությամբ։

## Արտադրություն
Նախագծի մեկնարկը հայտարարվել է 2023 թվականի մայիսին։ Ֆիլմում գլխավոր դերերում կլինեն Թոմ Հիդլսթոնը և Մարկ Հեմիլը, իսկ ռեժիսորը կլինի Մայք Ֆլանագանը։ Ասվում էր, որ Սթիվեն Քինգի նովելի էկրանավորումը կունենա նման երանգ այնպիսի դրամաների, ինչպիսիք են՝ «Stand by Me», «The Shawshank Redemption» և «The Green Mile» ֆիլմերը։ Նկարահանումները սկսվել են հոկտեմբերին Ալաբամայում՝ SAG-AFTRA-ի ներկայացուցիչների հետ ժամանակավոր համաձայնագրի շրջանակներում։ Deadline Hollywood-ը հայտնել է, որ Չիվեթել Էջիոֆորը, Քարեն Գիլանը և Ջեյքոբ Թրեմբլեյը միացել են դերասանական կազմին, իսկ մի քանի օր անց Ֆլանագանն ինքը հայտարարեց դերասանական կազմի ամբողջական կազմի մասին։ Նկարահանումներն ավարտվել են 2023 թվականի նոյեմբերի 16-ին։

Rotten Tomatoes կայքում ֆիլմն ունի 85% վարկանիշ՝ հիմնված 40 գրախոսության վրա, միջին գնահատականը՝ 7.4/10: Metacritic-ում կշռված միջին գնահատականը 100-ից 64 է՝ հիմնված 11 գրախոսության վրա:

## Նշումներ


Կատեգորիա:2024 ֆիլմեր
Կատեգորիա:Անգլերեն ֆիլմեր
Կատեգորիա:Սթիվեն Քինգի ստեղծագործությունների էկրանավորումներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Վիքիպեդիա:Վիքիդատայի հայերեն չթարգմանված տարրեր պարունակող հոդվածներ
2-բրոմ-LSD

**2-բրոմ-ԼՍԴ-ն (2-բրոմ լիզերգիկ թթվի N,N-դիէթիլամիդ, BOL-148) լիզերգամիդների ընտանիքից կիսասինթետիկ հոգեակտիվ միացություն է, որը ստացվում է լիզերգիկ թթվից։**

## Նշումներ


## Հղումներ

* Էնթեոգեն կորպորացիա

## Տես նաև

* Հեծանվի օր
* ԱԼԴ-52
Կատեգորիա:Կարբոնային թթուների ամիդներ
Կատեգորիա:Չթարգմանված հոդված կաղապար:Կապույտ հղումներ
NOD2

NOD2-ը (նուկլեոտիդ-կապող օլիգոմերացման տիրույթ, որը պարունակում է 2) ցիտոզոլային սպիտակուց է, Nod-անման ընկալիչ, որը պատկանում է NOD ենթաընտանիքին: NOD2 գենի արգասիք է ներբջջային ընկալիչ, որը կապվում է մուրամիլ դիպեպտիդ (MDP) բակտերիալ մոլեկուլի հետ: Այն կլոնավորվել է 2001 թվականին:

## Ֆունկցիաներ
NOD2 գենը պատկանում է NOD1/Apaf-1 ենթաընտանիքին, որը հայտնի է նաև որպես Nod-նման ընկալիչներ, որոնք պարունակում են CARD դոմեն։ Այն հիմնականում արտահայտվում է ծայրամասային արյան լեյկոցիտներում։ NOD2-ը դեր է խաղում մուրամիլ դիպեպտիդ պարունակող բակտերիալ արգասիքների նկատմամբ իմունային պատասխանում և ակտիվացնում է NF-κB պրոբորբոքային տրանսկրիպցիոն գործոնը։ Այն նաև մասնակցում է փոխպատվաստման մերժման պատասխաններին։

## Կառուցվածք
Հասուն սպիտակուցը բաղկացած է 1040 ամինաթթուներից և ունի 115.3 կԴա մոլեկուլային քաշ։ Մոլեկուլը ներառում է երկու CARD դոմեն, մեկ NACHT դոմեն, ինը լեյցինով հարուստ կրկնություններ (LRR) և ATP-կապող տեղամաս։

Այն կապվում է RIPK2/RICK-ի հետ սպիտակուցների CARD դոմենների միջև փոխազդեցությունների միջոցով։

## Հյուսվածքային առանձնահատկություն
Արտահայտվում է մոնոցիտներում ։

## Պաթոլոգիայի մեջ
*NOD2 գենի մուտացիաները հանգեցնում են Կրոնի հիվանդության և Բլաուի համախտանիշի։*

## Նշումներ

## Տես նաև
* Նոդոսոմա

*

Կատեգորիա:Իմունիտետ
IRF5

**Ինտերֆերոնի կարգավորող գործոն 5-ը (IRF5) մարդկանց մոտ IRF5 գենի կողմից կոդավորված սպիտակուց է։**

## Ֆունկցիա
IRF5-ը ինտերֆերոնի կարգավորող գործոնների (IRF) ընտանիքի անդամ է, որը տրանսկրիպցիոն գործոնների խումբ է, որը մասնակցում է տարբեր գործառույթների, այդ թվում՝ ինտերֆերոնների վիրուսային միջնորդությամբ ակտիվացմանը և բջիջների աճի, դիֆերենցիացիայի, ապոպտոզի և իմունային համակարգի ակտիվության մոդուլյացիային: IRF ընտանիքի անդամները բնութագրվում են պահպանված N-ծայրային ԴՆԹ-կապող դոմենով, որը պարունակում է կրկնվող տրիպտոֆան (W) մոտիվ: Այլընտրանքային սպլայսինգը առաջացնում է IRF5-ի տարբեր իզոձևեր:

## Կլինիկական նշանակություն
IRF5-ը գործում է որպես մոլեկուլային անջատիչ, որը կարգավորում է, թե արդյոք մակրոֆագերը խթանում են, թե արգելակում բորբոքումը: Մակրոֆագերում IRF5 արտադրության արգելափակումը կարող է օգնել բուժել աուտոիմունային հիվանդությունների լայն շրջանակ, մինչդեռ IRF5 մակարդակի բարձրացումը կարող է օգտակար լինել թուլացած, անարդյունավետ կամ վնասված իմունային համակարգ ունեցող անհատների համար: IRF5-ը, կարծես, գործում է կա՛մ ԴՆԹ-ի հետ անմիջականորեն փոխազդելով, կա՛մ այլ սպիտակուցների հետ փոխազդելով, որոնք կարգավորում են, թե որ գեներն են միացված կամ անջատված:

## Տես նաև

* Ինտերֆերոն
* IRF1, IRF2, IRF3, IRF4, IRF6, IRF7, IRF8 և IRF9

## Գրականություն

Կատեգորիա:Սպիտակուցներ
Կատեգորիա:Մարդու սպիտակուցներ
Կատեգորիա:Չթարգմանված հոդված կաղապար:Կապույտ հղումներ
Ռալֆ Հարիսոն

**Ռալֆ Հարիսոն** (, 1885 թվական, Կալլերկոատս, Թայն-էնդ-Ուիր - 1966 թվականի դեկտեմբեր, Ուիթլի-Բեյ, Թայն-էնդ-Ուիր), մարզական քայլք սպորտաձևը ներկայացնող բրիտանացի թեթև աթլետ, 1908 թվականի ամառային օլիմպիական խաղերի մասանակից։

## Կենսագրություն
Ռալֆ Հարիսոնը ծնվել է 1885 թվականին բրիտանական Կալլերկոատս քաղաքում՝ նորթամբերլենդցի ձկնորսի ընտանիքում։

Հանդես է եկել թեթև աթլետիկայի մրցումներում՝ ներկայացնելով Նորթ-Շիլդսի քայլքի ակումբը։ Անգլիայի սիրողական սպորտային ասոցիացիայի չեմպիոնատի եռակի մեդալակիր է՝ 2 մղոն քայլք մարզաձևի ասպարեզում․ 1907 թվականին նվաճել է ոսկե մեդալ, 1906 և 1908 թվականներին՝ բրոնզե։

1908 թվականին ընդգրկվել է Մեծ Բրիտանիայի հավաքականի կազմի մեջ՝ մասնակցելով Լոնդոնի ամառային օլիմպիական խաղերին։ 3500 մետր քայլքի կիսաեզրափակչում նա զբաղեցրել է 2-րդ տեղը՝ արձանագրելով 16 րոպե 4,4 վայրկյան արդյունք, իսկ եզրափակչում որակազրկվել է։ 10 մղոն քայլքի կիսաեզրափակչում զբաղեցրել է 2-րդ տեղը՝ 1 ժամ 18 րոպե 21,2 վայրկյան արդյունքով։ Եզրափակչին չի մասնկացել, քանի որ այն խանութը, որտեղ Ռալֆ Հարիսոնն աշխատում էր, վերջինիս չի տվել հանգստյան օր՝ եզրափակչին մասնակցելու համար։

Հարիսոնը մահացել է 1966 թվականի դեկտեմբերին բրիտանական Ուիթլի-Բեյ քաղաքում։

## Անձնական ռեկորդներ
* Քայլք՝ 2 մղոն - 14.01,8 (1907)
* Քայլք՝ 3500 մետր - 16.04,4 (1908 թվականի հուլիսի 14, Լոնդոն)
* Քայլք՝ 10 մղոն — 1:18.21,2 (1908 թվականի հուլիսի 16, Լոնդոն)

## Ծանոթագրություններ

Կատեգորիա:Բազմասպորտային իրադարձություններ
Կատեգորիա:Սպորտի միջազգային մրցություններ
Կատեգորիա:Քառամյա իրադարձություններ
Էլ Օխո

**Էլ Օխո** () անբնակ, շրջանաձև, պտտվող սավառնող կղզի է, որը գտնվում է մի փոքր ավելի մեծ շրջանաձև լճի մեջ՝ Արգենտինայի Բուենոս Այրես պրովինցիայի Պարանայի դելտայում։

## Նկարագրություն
Այս կղզին եզակի է սավառնող կղզիների շարքում, քանի որ այն ունի գրեթե կատարյալ շրջանաձևություն։ Քանի որ կղզին անդադար պտտվում է իր առանցքի շուրջ՝ դրա տակով հոսող գետի հոսանքի ազդեցությամբ, արտաքին եզրերին տեղի է ունենում էրոզիա, որն աստիճանաբար ձևավորում է կղզու շրջանաձև տեսքը՝ նման սառցե սկավառակների։

Ներկայումս կղզու տրամագիծը մոտավորապես 118 մետր է, սակայն էրոզիայի հետևանքով ժամանակի ընթացքում այն ենթադրաբար կփոքրանա։ Առայժմ հայտնի չէ, թե ինչպես կամ երբ է կղզին ձևավորվել․ դրա առաջին հայտնի պատկերները Google Earth-ում թվագրվում են 2003 թվականով։

Կղզին այդպես է անվանվել՝ վերևից դիտելիս աչքի նմանվելու պատճառով․ երբ այն պտտվում է իրեն շրջապատող շրջանաձև լճի մեջ, թվում է, թե «աչքը» շարժվում է։ Այն համեմատվել է նմանատիպ ձև և պտույտ ունեցող սավառնող սառցե սկավառակի երևույթի հետ, որը նկատվել է Մեն նահանգի Վեսթբրուք քաղաքի մոտ՝ Պրեզամսքոթ գետում։

Էլ Օխոն հայտնաբերվել է արգենտինացի կինոռեժիսոր Սերխիո Նոյսպիլերի կողմից։ Հետազոտությունները ցույց են տվել, որ կղզին գոյություն ունի առնվազն 2003 թվականից։ 2016 թվականին Նոյսպիլերն ու հիդրոտեխնիկ ինժեներ Ռիկարդո Պետրոնին սկսեցին համախմբված քրաուդֆանդինգ՝ կազմակերպելու գիտարշավ դեպի կղզի՝ նախատեսելով սուզալողությամբ հետազոտություններ, դրոնով տվյալների հավաքագրում, ինչպես նաև հողի և բուսականության վերլուծություն։ Սակայն դրամահավաքը ձախողվեց՝ հավաքելով ընդամենը 9,898 ԱՄՆ դոլար նախատեսված 50,000-ի փոխարեն։ 2016 թվականի հոկտեմբերի 10-ին Kickstarter հարթակը պաշտոնապես հայտարարեց արշավի ձախողման մասին։

## Ծանոթագրություններ

## Արտաքին հղումներ
 
* Կղզու պտույտը ցուցադրող տեսանյութ
* "El Ojo" video by Sergio Neuspiller (on Kickstarter)
* Էլ Օխոյի դրոնով գիտարշավի տեսանյութ
Ժամանակակից զուգարան-ռեստորան

**Ժամանակակից զուգարան–ռեստորան** () զուգարանային թեմատիկայով ռեստորանների ցանց, որն ունի երկու մասնաճյուղ Թայվանում։

## Նկարագրություն
Ռեստորանն ունի երեք հարկ և զբաղեցնում է 260 քառակուսի մետր տարածք։ Դիզայնի հիմքում ընկած են սանհանգույցի պարագաները։ Պատերը սալիկապատված են և զարդարված ցնցուղներով, իսկ առաստաղին կան վանտուզներ (պլունժեր, զուգարանակալապան)**,** և կղանքի տեսքով լույսեր։

Ռեստորանի աթոռներն իսկական զուգարանակոնքեր են, բայց դրանք չեն աշխատում: Սնունդը մատուցվում է փոքրիկ պլաստիկ զուգարանակոնքի տեսքով ամանների մեջ, իսկ ըմպելիքները՝ փոքր պիսուարների (միզանոց) մեջ: Սեփականատերը՝ Վան Ցզի-Վեյը, ռեստորանը բացել է այն բանից հետո, երբ նրա պաղպաղակի խանութը հայտնի է դարձել զուգարանակոնքի նմանվող փոքրիկ ամանների մեջ պաղպաղակ մատուցելու համար: Թայվանում տարօրինակ թեմաներով ռեստորանները տարածված են, օրինակ կարող եք տեսնել բանտերի կամ հիվանդանոցների նմանվող ռեստորաններ։

## Պատմություն
ձախից|մինի|Զուգարանակոնքի տեսքով աման
Սեփականատերը՝ Դաո Մինգ Ցզին, նախկինում բանկիր է եղել։ Զուգարանի թեմատիկայով ռեստորանի գաղափարը նրա մոտ ծագել է ճապոնական «Դոկտոր Սլամփ» մուլտֆիլմի ռոբոտ կերպարից, որը սիրում էր փայտիկով խաղալ կղանքի հետ։ Դրանից ոգեշնչված՝ նա բացել է պաղպաղակի խանութ, որտեղ վաճառել է շոկոլադե պաղպաղակ թղթե զուգարանակոնքերի մեջ։ «Ժամանակակից զուգարան» անվամբ ռեստորանների ցանցը հիմնադրվել է Թայվանի Կաոսյունգ քաղաքում։ 2020 թվականին Թայվանում եղել է երեք մասնաճյուղ։ Նախկինում դրանց թիվը 19 է եղել, այդ թվում՝ երկուսը՝ Հոնկոնգում։

## Սնունդ
[աջից|մինի|Լոգարանի տեսքով [Գրատեն դոֆինուա|գրատենի աման]]
Հաճախորդները ուտում են՝ նստած թափանցիկ պլաստիկ զուգարանակոնքերի վրա, որոնք զարդարված են ծաղիկներով, ծովային խեցիներով կամ Վերածննդի արվեստի գործերով: Սեղանները, որոնց վրա մատուցվում է սնունդը, լոգարանի լվացարաններ են՝ ծածկված ապակիով: Ուտեստները մատուցվում են փոքր զուգարանակոնքի տեսքով ամանների մեջ, իսկ ըմպելիքները՝ փոքրիկ պլաստիկ միզանոցների մեջ, որոնք հյուրերը կարող են իրենց հետ վերցնել որպես հուշանվեր: Աղանդերը, օրինակ պաղպաղակը, մատուցվում է՝ առանց նստատեղի զուգարանի (squat toilet) ձև ունեցող ամանի մեջ։

2018 թվականի մայիսին մի հաճախորդ սխալմամբ օգտագործել է Հոնկոնգի մասնաճյուղի ցուցադրական զուգարաններից մեկը, որը իրականում չի գործել: Սրա հետևանքով ռեստորանը ստիպված երկու շաբաթով փակել են մաքրման համար։

## Ծանոթագրություններ

## Արտաքին հղումներ
* 

Կատեգորիա:Զուգարան
Կատեգորիա:Թայվանի մշակույթ
Կատեգորիա:Հոնկոնգի մշակույթ
Կատեգորիա:Ռեստորանային ցանցեր
Aerogallo

**Aerogallo** (), իտալացի դիզայներ և ինժեներ Օտտոնե Բաջոյի նախագծած և կառուցած թեթև ինքնաթիռ։ Ինքնաթիռը կառուցվել է 2009 թվականին, բայց թռիչքի փորձի ժամանակ տեղի է ունեցել վթար, և դրան հաջորդող 2 տարիների ընթացքում կոնստրուկտորը վերահաշվարկել, վերանորոգել և վերամշակել է իր նախագիծը։

## Կառուցվածք
«Աքաղաղի» «գլխում» թաքցված է շարժիչը, որն ամրացված է հենոցի վրա և պտտեցնում է եռաթև օդային պտուտակը։ Կառուցվածքային տեսակետից միատարր չէ՝ փայտի և մետաղի միացություն է․ ֆյուզելյաժի հիմնակմախքը պատրաստված է խողովակներից և ամրացված է կտորով, թևը պատրաստված է բնափայտից։ Աերոգրաֆիայի հեղինակը դիզայներ Ջուլիանո Բասսոն է։ Ի տարբերություն այլ ինքնաթիռների՝ այս ինքնաթիռի ղեկանիվը գործում է հակառակ ուղղությամբ․ բարձրություն հավաքելու համար այն պետք է քեզնից դեպի դուրս հրես, իսկ վայրէջքի նպատակով ձգես դեպի քեզ։ Ինքնաթիռի վրա տեղադրված է ակուստիկ համակարգ, որն ընդունակ է արձակելու աքաղաղի 15 տարատեսակ բացականչություններ։ Թռիչքի ընթացքում «Aerogallo»-ն կարող է բաց թողնել փետուրներ, որոնք թռիչքից առաջ նախօրոք տեղադրվում են ինքնաթիռի պոչի մասում տեղակայված արկղիկի մեջ։ Օդանավի շասսին եռոտանի է՝ հետադիր անիվի հետ միասին։

## Շահագործում
Առաջին թռիչքը կայացել է 2011 թվականի դեկտեմբերի 26-ին։ Օդանավի առաջին փորձարկող-օդաչուն եղել է Դանիել Բելտրամը։ Այս ինքնաթիռը դարձավ իտալական և համաշխարհային ավիացիոն շոուների մեխը։ Կապրոնիի ավիացիոն թանգարանը կոնստուկտոր Օտտոնե Բաջոյին պարգևատրել է հատուկ մրցանակով՝ հումորը ավիացիայի ասպարեզ բերելու համար։

## Ծանոթագրություններ

## Արտաքին հղումներ
* 

Կատեգորիա:Թեթև ինքնաթիռներ
Կատեգորիա:Օդանավեր
Ժերար Բլեզ

**Ժերար Բլեզ** (, ), ֆրանսիացի այկիդոյի վարպետ, Այկիդո Այկիկայի 8-րդ դանի կրող (առաջին ոչ ճապոնացին, ով ստացել է 7-րդ դան)։ Մարտարվեստներով զբաղվելու ընդհանուր ստաժը գերազանցում է 50 տարին։

## Կենսագրություն
Ժերար Բլեզը սովորել է լիցեյում և ուսումնասիրել է իրավագիտություն Թուլուզի համալսարանում։ 1966 թվականին հանձնել է պետական ծառայողի աստիճանի քննություն և տեղափոխվել Կլերմոն-Ֆերան, որտեղ շարունակել է զբաղվել իրավագիտությամբ։ Զուգահեռաբար հաճախել է հարկային դպրոց և զբաղվել է այկիդոյով Պիեռ Բրուսի ղեկավարությամբ։ 1966 թվականին ստացել է առաջին դանը։ Բանակում ծառայելուց հետո աշխատանքի է անցել որպես հարկային տեսուչ և դասավանդել է այկիդո։  Ուսանողական տարիներին զբաղվել է թենիսով և լողով։

Բլեզը ծանոթացել է մեկ այլ այկիդոյի վարպետ Քրիստիան Տեսյեի հետ, որը Ճապոնիա էր այցելել։ Տեսյեի հետ զրույցից հետո Բլեզը որոշել է հետևել նրա օրինակին և նույնպես այցելել Ճապոնիա, քանի որ Բլեզը, իր իսկ խոսքերով, «հոգնել էր դասավանդելուց» և ցանկանում էր ինքնուրույն կատարելագործել իր վարպետությունը: 1975 թվականին Բլեզն առաջին անգամ այցելել է Ճապոնիա, որտեղ հանդիպել է այկիդոյի 10-րդ դանի կրող իր ուսուցիչ Միչիո Հիկիցուչիի հետ։ Ֆրանսիական օրենքներով Բլեզն երկամյա երկարաժամկետ արձակուրդի իրավունք ուներ, սակայն արձակուրդից հետո պարտավոր էր վերադառնալ աշխատանքի։

Ուսուցչի հետ զրույցից հետո Բլեզը որոշել է մնալ Ճապոնիայում, որտեղ էլ անցկացրել է հինգ ու կես տարի՝ սովորելով ճապոներեն և յուրացնելով ջուդոյի ու կարատեի հնարքներ։ Ճապոնիայում Բլեզը հանդիպել է Սիկակո անունով մի կնոջ, որը հետագայում դարձել է նրա կինը։ Ֆրանսիա վերադառնալուց հետո Բլեզը տեղափոխվել է Փարիզ, որտեղ շարունակել է դասավանդել այկիդո: Բլեզի նախաձեռնությամբ Ֆրանսիայում ստեղծվել են այկիդոյի մոտ 50 ակումբ, ևս 20 ակումբ տարբեր երկրներում։

1995 թվականի ապրիլի 26-ին Միչիո Հիկիցուչիի որոշմամբ Կիսյոմարու Ուեսիբայից ստացել է այկիդոյի 7-րդ դանը։ 2025 թվականի հունվարի 12-ին Հոմբու դոջոյում՝ Կագամիբիրակի արարողության ժամանակ, ստացել է 8-րդ դանը։

Ներկայումս Բլեզը սեմինարներ է անցկացնում ամբողջ աշխարհում, այդ թվում՝ Ռուսաստանում։

Բլեզը նաև հետաքրքրվում է նկարչությամբ։

## Կոչումներ
* Այկիդո Այկիկայի 8-րդ դան
* Մասակացու Բոձյուցուի 5-րդ դան
* Ջոդո Սինձո Մուսոյի 7-րդ դան

## Մատենագրություն
* Aïkido: recherche du geste vrai, Boulogne, Sedirep, 1988, (ISBN 2-901551-46-7).
* Aïkido: des paroles et des écrits du fondateur à la pratique, Paris, à compte d’auteur, 1994, (ISBN 2-9508907-0-9).
* Morihei Ueshiba et les croquis de Takako Kunigoshi, Techniques de budo en aikido = Budō renshū (1933), trad. du japonais par Chikako Tsuji et Gérard Blaize, Paris, G. Trédaniel, 1998, (ISBN 2-85707-991-5).

## DVD ֆիլմ
* Aïkido ou l'entraînement de la force attractive, avec Gérard Blaize, réal. Christophe Diez, 24 rue Victor Hugo 91120 Palaiseau, Independance Prod [éd.] ; Paris, Éditions Budostore [distrib.], 2001։

## Ծանոթագրություններ

Կատեգորիա:Ֆրանսիացի մարզիկներ
Կատեգորիա:Ֆրանսիացիներ
Քվիր թեորիա

[մինի|309x309փքս| Քվիր թեորետիկներ՝ [Սեմյուել Դելանի, Ռոբերտ Ռեյ-Ֆար և Իվ Կոսոֆսկի ]]
**Քվիր թեորիա** () գենդերի բնույթի վերաբերյալ քննադատական սոցիոլոգիական տեսություն է, որը լայն տարածում գտավ 20-րդ դարի վերջին։ Ըստ քվիր թեորիայի՝ անհատի գենդերը և սեռական կողմնորոշումը որոշվում են ոչ այնքան նրա կենսաբանական սեռով, որքան հասարական և մշակութային միջավայրով և անձնական դաստիարակության պայմաններով: Քվիր տեսության շրջանակներում ենթադրվում է նաև ինքնության փոփոխականությունը, այլ ոչ թե անփոփոխությունը:

Դժվար է հստակ սահմանում տալ քվիր տեսության ուսումնասիրության օբյեկտին՝ քվիրին, քանի որ տեսության հիմնարար դրույթներից մեկը շրջանակների և սահմանումների մերժումն է:

Կատեգորիա:Սոցիոլոգիական տեսություններ
NS2 (հեպատիտ C վիրուս)

մինի| HCV գենոմ
**Ոչ կառուցվածքային սպիտակուց 2-ը (NS2) հեպատիտ C վիրուսի 27 կԴա վիրուսային սպիտակուց է և հիդրոֆոբ թաղանթային սպիտակուց է: Դրա հիմնական դերը անհայտ է, բայց սպիտակուցը ցուցաբերում է ցիստեին պրոտեազի ակտիվություն, որը կտրվում է NS2 և NS3 սպիտակուցների միացման տեղում: Այս պրոտեազային ակտիվությունը խթանվում է կոֆակտորային դոմենով՝ հաջորդ սպիտակուցի՝ NS3-ի առաջին 180 ամինաթթվային մնացորդներով:**:

## Նշումներ

## Հղումներ

* Հեպատիտ C վիրուսի 2k/1b տիպի ռեկոմբինանտ տարբերակները Արևմտյան Սիբիրի հարավում։    ում, դոկտորական ատենախոսություն, 2015, էջ 17-18։
Կատեգորիա:Հեպատիտ C
Ինձ թաղեք, երբ կարմիր վերջալույսն է մարում

**«Ինձ թաղեք, երբ կարմիր վերջալույսն է մարում»**, հայ բանաստեղծ Վահան Տերյանի բանաստեղծություններից։

## Պատմություն
«*Ինձ թաղեք, երբ կարմիր վերջալույսն է մարում*» բանաստեղծությունը հեղինակը գրել է 1905 թվականին։ Առաջին անգամ տպագրվել է 1906 թվականին Թիֆլիսում լույս տեսնող «Մուրճ» ամսագրում (№ 9, էջ 96) «*Stances*» վերնագրով։

Տպագրվել է «*Վահան Տ*․» գրական ստորագրությամբ։

«Մթնշաղի անուրջներ» շարքի մաս է կազմում։

## Տարբերություններ
#### «Մուրճում»․

#### «Մթնշաղի անուրջներում»․

## Ծանոթագրություններ

Կատեգորիա:1905 գրականությունում
Կատեգորիա:Վահան Տերյանի բանաստեղծություններ
Մակար Ալպատով

**Մակար Լեոնիդովիչ Ալպատով** (), խորհրդային և ռուս երգիչ, ռեժիսոր և սցենարիստ։ Ռուսաստանի Դաշնության վաստակավոր արտիստ (1994), Ռուսաստանի Դաշնության արվեստի վաստակավոր գործիչ (2005):

## Կենսագրություն
1966 թվականին Մակար Ալպատովը ավարտել է Թբիլիսիի Վանո Սարաջիշվիլիի անվան պետական կոնսերվատորիան, իսկ 1972 թվականին՝ Նիկոլայ Անդրեևիչ Ռիմսկի–Կորսակովու անվան Սանկտ Պետերբուրգի կոնսերվատորիա։

Աշխատել է Մոսկվայի օպերետային թատրոնում։ Հեղինակել է երաժշտական ​​և բանաստեղծական ստեղծագործություններ, օպերայի և բալետի լիբրետոներ, պոեզիայի շարքեր, երգերի և սիրավեպերի սցենարներ։ Մակարը Սանկտ Պետերբուրգի համերգային արտիստների միության վարչության անդամ է: Բուդապեշտում կայացած երիտասարդության և ուսանողների միջազգային փառատոնի (1968) և էստրադային արտիստների համամիութենական մրցույթի (1984) դափնեկիր:

1994 թվականից Մակար Ալպատովը զբաղեցրել է «Ծնունդով շրջափակումից» թատրոնի գեղարվեստական ​​ղեկավարի պաշտոնը։

Մակար Ալպատովը մահացել է 2024 թվականի օգոստոսի 8-ին Սանկտ Պետերբուրգում՝ իր 84-ամյակից 6 օր առաջ, ծանր և երկարատև հիվանդությունից հետո։

## Ընտանիք
Մակար Ալպատովը ունի մեկ դուստր՝ Լյուբովը (1971-2022) և երեք թոռնուհիներ՝ Լիզան, Սոնյան և Կատյան։

## Ֆիլմագրություն
* 1979 թվական՝ Չղջիկ
* 1980 թվական՝ Բարեպաշտ Մարտա

## Պարգևներ և կոչումներ
* Բարեկամության շքանշան (2010 թվականի դեկտեմբերի 30)*՝ ազգային մշակույթի և արվեստի զարգացման գործում ունեցած ծառայությունների, երկարամյա բեղուն գործունեության համար*։
* Ռուսաստանի Դաշնության վաստակավոր արտիստ (1994 թվականի հուլիսի 6)՝ *արվեստի բնագավառում ունեցած վաստակի համար*։
* Ռուսաստանի Դաշնության արվեստի վաստակավոր գործիչ (2005 թվականի ապրիլի 21)՝ *արվեստի բնագավառում ունեցած վաստակի համար*։
* «Սանկտ Պետերբուրգին մատուցած ծառայությունների համար» պատվավոր նշան։
* Սանկտ Պետերբուրգի Օրենսդիր Ժողովի պատվավոր դիպլոմ (2010 թվականի սեպտեմբերի 29)*՝ Սանկտ Պետերբուրգում մշակույթի և արվեստի զարգացման գործում ունեցած ակնառու ներդրման, ակտիվ բարեգործական գործունեության, ինչպես նաև ծննդյան 70-ամյակի կապակցությամբ*։

## Ծանոթագրություններ


## Արտաքին հղումներ
* 
* Макар Леонидович Алпатов
* Наталья Сорокина. Сегодня 8 августа после продолжительной болезни...
 
Կատեգորիա:Անձինք այբբենական կարգով
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Երաժիշտներ այբբենական կարգով
Կատեգորիա:Թատերական ռեժիսորներ այբբենական կարգով
Կատեգորիա:Խորհրդային սցենարիստներ
Կատեգորիա:Ռուս երգիչներ
Կատեգորիա:Ռուս թատերական ռեժիսորներ
Կատեգորիա:Ռուսաստանի Դաշնության արվեստի վաստակավոր գործիչներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Սանկտ Պետերբուրգ քաղաքում մահացածներ
Կատեգորիա:Սցենարիստներ այբբենական կարգով
Կարոտ (բանաստեղծություն, Տերյան)

«**Կարոտ**», հայ բանաստեղծ Վահան Տերյանի բանաստեղծություններից։

## Պատմություն
«*Կարոտ*» բանաստեղծությունը հեղինակը գրել է 1905 թվականին։ Առաջին անգամ տպագրվել է 1908 թվականին «Երկրի ձայնը» շաբաթաթերթի հունիսի 1-ի համարում (№ 19, էջ 5) «*Եվ ես արթնացա վայելքի ցավից*» վերնագրով։

«Մթնշաղի անուրջներ» շարքի մաս է կազմում, որտեղ տպագրվել է առանց վերնագրի։

## Տարբերություններ
#### «Մթնշաղի անուրջներում» և «Երկրի ձայնում»․

## Ծանոթագրություններ

Կատեգորիա:1905 գրականությունում
Կատեգորիա:Վահան Տերյանի բանաստեղծություններ
Վալերի Գինզբուրգ

**Վալերի Արկադևիչ Գինզբուրգ** (1925-1998)՝ խորհրդային կինոօպերատոր։ Ռուսաստանի Դաշնության ժողովրդական արտիստ (1996)։ Ալեքսանդր Գալիչի կրտսեր եղբայրը։

## Կենսագրություն
Վալերի Գինզբուրգը ծնվել է 1925 թվականի փետրվարի 16-ին Մոսկվայում։ Նրա ծնողները՝ տնտեսագետ Արոն Սամոիլովիչ Գինզբուրգը և Ֆեյգա Բորիսովնա Վեքսլերն են։ Հորեղբայրը գրականագետ, Մոսկվայի պետական ​​համալսարանի պրոֆեսոր Լև Սամոիլովիչ Գինզբուրգը (1879-1933), իսկ զարմիկ՝ թատրոնի ռեժիսոր Ալեքսանդր Օսիպովիչ Գինցբուրգը։

1949 թվականին Վալերի Գինզբուրգը ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի կինեմատոգրաֆիայի բաժինը, որից հետո աշխատանքի է անցել Մաքսիմ Գորկու անվան կինոստուդիայում, որտեղ աշխատել է մինչև 1998 թվականը։ 1957 թվականից անդամագրվել է Խորհրդային Միության կոմունիստական կուսակցությանը։

Վալերին իր կինոդեբյուտը կատարել է 1955 թվականին «Զինվոր Իվան Բրովկին» ֆիլմում։

1960-1976 թվականներին Վալերի Գինզբուրգը դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի կինեմատոգրաֆիայի բաժնում:

Վալերի Գինզբուրգը մահացել է 1998 թվականի հոկտեմբերի 23-ին։ Թաղվել է Վվեդենսկոյեի գերեզմանատանը (23-րդ հատված)։

## Պարգևներ և մրցանակներ
* Ռուսաստանի Դաշնության ժողովրդական արտիստ (1966 թվականի օգոստոսի 30)՝ *արվեստի բնագավառում ունեցած մեծ վաստակի համար*։
* ՌՍՖՍՀ վաստակավոր արտիստ (1969)։
* Վասիլև եղբայրների անունով ՌՍՖՍՀ պետական ​​մրցանակ (1967)՝ *«Ձեր որդին և եղբայրը» ֆիլմի նկարահանման համար (1966)։*
* Դովժենկոյի անվան ոսկե մեդալ (1983)՝ *«[[Հրաման՝ կրակ չբացել]]» (1981) և «[[Հրաման՝ անցնել սահմանը]]» (1982) ֆիլմերին մասնակցելու համար։*
* «Նիկա» կինոմրցանակ (1988)՝ *«Կոմիսար» ֆիլմի նկարահանումների համար։*

## Ֆիլմագրություն
* 1955 թվական՝ «Զինվոր Իվան Բրովկին»
* 1957 թվական՝ «Եղբայրներ»
* 1960 թվական՝ «Անցնել լուսաբացին»
* 1960 թվական՝ «Անքուն գիշեր»
* 1961 թվական՝ «Երբ ծառերը մեծ էին»
* 1963 թվական՝ «Նրանց ենթարկվում է երկինքը»
* 1964 թվական՝ «Ապրում է այսպիսի տղա»
* 1966 թվական՝ «Ձեր որդին և եղբայրը»
* 1967 թվական՝ «Կոմիսար» (1988 թվականին արժանացել է «Նիկա» մրցանակի, լավագույն օպերատորական աշխատանքի համար)
* 1969 թվական՝ «Տարօրինակ մարդիկ»
* 1969 թվական՝ «Մեր ծանոթները»
* 1971 թվական՝ «Բռնվիր ամպերից»
* 1972 թվական՝ «Տասնհինգերորդ գարունը»
* 1974 թվական՝ «Դեռ ժամանակ կա»
* 1978 թվական՝ «Երբ ես դառնամ հսկա»
* 1981 թվական՝ «Հրաման՝ կրակ չբացել»
* 1982 թվական՝ «Հրաման՝ անցնել սահմանը»
* 1984 թվական՝ «Հանցակիցները»
* 1986 թվական՝ «Մրցանակ (հետմահու)»
* 1991 թվական՝ «Դրսում»
* 1994 թվական՝ «Պարզամիտ»

## Ծանոթագրություններ


## Արտաքին հղումներ
* Энциклопедия отечественного кино — Гинзбург Валерий Аркадьевич

Կատեգորիա:«Նիկա» մրցանակի դափնեկիրներ
Կատեգորիա:ԽՄԿԿ անդամներ
Կատեգորիա:Խորհրդային կինոօպերատորներ
Կատեգորիա:Խորհրդային մանկավարժներ
Կատեգորիա:Մոսկվա քաղաքում ծնվածներ
Կատեգորիա:Մոսկվա քաղաքում մահացածներ
Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս կինոօպերատորներ
Կատեգորիա:Ռուս մանկավարժներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:ՎԳԻԿ-ի շրջանավարտներ
Կատեգորիա:Վվեդենսկյան գերեզմանատանը թաղվածներ
Յոզեֆ Մայստեր

**Յոզեֆ Մայստեր** (, ), առաջին մարդը, որը փրկվել է կատաղությունից։

## Կենսագրություն
Յոզեֆ Մայստերը ծնվել է 1876 թվականին, Էլզասում, նրա անունն ու ազգանունը գերմանական են։ 1885 թվականին 9-ամյա տղային կծել է կատաղած շուն։ Գյուղական բժիշկը նրա մորը խորհուրդ է տվել դիմել այն ժամանակ արդեն հայտնի դարձած Լուի Պաստյորին։

Մայրը տղային տարել է Փարիզ, որտեղ Պաստյորը հենց նոր է ավարտած եղել իր հաջող փորձերը կենդանիների վրա՝ շներին պատվաստելով թուլացված վիրուսով։ Պաստյորն այդ ժամանակ բժշկի որակավորում չի ունեցել և ըստ օրենքի՝ իրավունք չուներ բուժելու երեխային։ Սակայն բոլորին հստակ էր, որ առանց բուժման տղան կմահանար, հետևաբար Պաստյորը որոշել է ռիսկի դիմել։

Մայստերին 14 օր շարունակ ներարկել է կատաղությամբ վարակված ճագարի ուղեղային հյուսվածքից պատրաստված ուժեղ դեղաչափեր, ինչի արդյունքում տղան չի հիվանդացել կատաղությամբ։ Փորձի հաջողությունն արագորեն բերել է կատաղության բուժման և պատվաստման զարգացմանը։

Փրկված Մայստերն իր ողջ մնացած կյանքը նվիրել է Պաստյորն․ նա որպես պահակ աշխատել է Պաստյորի ինստիտուտում։

1940 թվականի հունիսի 24-ին՝ Երկրորդ համաշխարհային պատերազմի ժամանակ գերմանական բանակի Փարիզ ներխուժումից տասն օր անց, Մայստերն իր գազային ատրճանակով ինքնասպան է եղել։

Վարկածներից մեկի համաձայն՝ Մայստերն ինքնասպանություն է գործել, քանի որ գերմանացի զինվորները պահանջել են նրանից որ բացի Պաստյորի գերեզմանը։

Սակայն այդ տեղեկությունները հերքվել են «Veterinary Medicine» ամսագրի հոդվածում և Մայստերի թոռնուհու կողմից։ Երկու աղբյուրներն էլ նշել են, որ նա ընկճվել է իր ընտանիքին օկուպացված Փարիզից հեռացնելու մեղքի զգացումից՝ կարծելով, որ դա հանգեցրել է նրանց մահվան։

## Մշակույթում
Մայստերի դերը խաղացել է Դիկի Մուրը 1936 թվականին նկարահանված «Պատմություն Լուի Պաստյորի մասին» ֆիլմում: Լուի Պաստյորի կողմից կատաղության դեմ պատվաստման պոտենցիալ վտանգավոր պատվաստման պատմությունը ներկայացվել է նաև «Մութ հարցեր. Խճճված, բայց ճշմարիտ» հեռուստասերիալի մի դրվագում և «Բի-բի-սի»֊ի 1974 թվականի «Մանրէներ և մարդիկ» դրամա-վավերագրական հեռուստասերիալում։

## Գրականություն
* Поль де Крюи «Охотники за микробами» ISBN 5-94278-977-0
* Gerald L. Geison. *The Private Science of Louis Pasteur* (Princeton University Press, 1995) 

## Ծանոթագրություններ

## Արտաքին հղումներ
*Recording of Meister's account of his meeting with Pasteur

Կատեգորիա:Բժշկության պատմություն
Կատեգորիա:Իմունաբանություն
Կատեգորիա:Ինքնասպաններ
Կատեգորիա:Ֆրանսիացիներ
Warsaw Unit

**Warsaw Unit,** երկնաքեր Լեհաստանի մայրաքաղաք Վարշավայում։ Այն տեղակայված է Դաշինսկու շրջանցման 1 հասցեում, Վոլա շրջանի Միրուվ թաղամասում։ Շենքը կառուցվել է 2021 թվականին։

## Անվանում
Ըստ շենքի շինարարական ընկերություն Ghelamco-ի՝ *Warsaw Unit* անվանումը հղում է դեպի *Unité d'habitation-ին* (*Բնակարանային միավոր*)՝ ժամանակակից մոդեռնիստական բնակարանային տիպաբանություն, որը մշակել է Լը Կորբյուզիեն։ Անվանումը երբեմն գրվում է նաև որպես Warsaw UNIT։ Մինչև 2018 թվականի նոյեմբերը շենքը հայտնի էր Spinnaker անունով։

## Դիզայն
ձախից|մինի|220x220փքս| Warsawa Unit, 2020 թվական
Շենքն ունի 46 հարկ։ Բարձրությունը հիմքից մինչև տանիք 180 մետր է։ Ընդհանուր բարձրությամբ այն Վարշավայում 5-րդ և Լեհաստանում 6-րդ ամենաբարձր շենքն է։ 

Շենքն ունի ընդհանուր 59,000 մ² տարածք՝ 57,000 մ² գրասենյակային տարածք և 300 մ² առևտրային և սպասարկման տարածք։ Այն ունի 14 վերելակ և 456 ավտոկայանատեղի։

## Պատմություն
Շենքի շինարարությունը ֆինանսավորել է Ghelamco Group ընկերությունը, իսկ նախագծումը իրականացրել է ճարտարապետական *Projekt Polsko-Belgijska Pracownia Architektury* բյուրոն։ Այն կառուցվել է փոքր տարածքի վրա, որտեղ նախկինում գտնվում էր Պանսկա փողոցի 112 հասցեում գտնվող բնակելի շենք՝ Դաշինսկու շրջանցման մերձակայքում, Prosta, Pańska և Wronia փողոցների միջև։ Շինարարությունն սկսվել է 2017 թվականի ապրիլին և ավարտվել է 2021 թվականի մարտին։

2024 թվականի նոյեմբերին շենքը վաճառվել է Eastnine-ին ին։

## Արտաքին հղումներ
* 
## Ծանոթագրություններ

Կատեգորիա:2021 կառուցումն ավարտված շենքեր և կառույցներ
Կատեգորիա:2021 հիմնադրումներ Լեհաստանում
Կատեգորիա:Վարշավայի շենքեր և կառույցներ
Մեհմեթ Ալի Նուրօղլու

**Մեհմեթ Ալի Նուրօղլու** (, ), կինոյի և հեռուստատեսության թուրք դերասան։

## Կենսագրություն
Ծնվել է 1979 թվականի սեպտեմբերի 7-ին Ստամբուլում։ Ընտանիքն արմատներով Ուրֆայից է։ Երեք տարի Միջինարևելյան տեխնիկական համալսարանում փիլիսոփայություն սովորելուց հետո, Նուրօղլուն ընդունվում է Հաջեթեփեի համալսարանի թատերական բաժին։ Դեռ ուսանողական տարիներին սկսել է աշխատել Թուրքիայի պետական թատրոնների հարցերով գլխավոր վարչությունում։ Բացի այդ, աշխատել է նաև որպես դերասան Սեմիհ Սերգենի օգնական։ Չաղան Իրմաքի «Նախշեր վարդերից» հեռուստասերիալում նկարահանվելու համար՝ 2004 թվականին տեղափոխվել է Ստամբուլ և մարմնավորել Մեհմեթի կերպարը։ Ավելի ուշ նկարահանվել է նաև «Զինջիրբոզան» ֆիլմում, որտեղ մարմնավորել է իդեալիստ Ռեյիսի կերպարը։ Նկարահանվել է նաև «Կոտրված թևեր» պատմական ժանրի հեռուստասերիալում, որը պատմում է Թուրքիայի անկախության պատերազմի տարիների մասին։

## Ֆիլմագրություն
### Հեռուստատեսություն

### Ֆիլմեր

### Ինտերնետային հեռուստասերիալներ

## Մրցանակներ

## Ծանոթագրություններ

## Արտաքին հղումներ
* 

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Գյուլար Ախմեդովա

**Գյուլար Միքայիլ քըզը Ախմեդովա** (, ), պետական և քաղաքական գործիչ։ ԱՀ Միլի Մեջլիսի II, III, IV գումարումների պատգամավոր։ Հոգեբանական գիտությունների թեկնածու։

## Կենսագրություն
Գյուլար Ախմեդովան ծնվել է 1965 թվականի օգոստոսի 20-ին Բաքվում։ Գերազանցությամբ ավարտել է Ադրբեջանի պետական մանկավարժական ինստիտուտի մաթեմատիկայի ֆակուլտետը։ Հոգեբանական գիտությունների թեկնածու է։ Ազատ տիրապետում է ռուսերենին և անգլերենին։

1986 թվականից աշխատել է որպես ուսուցչուհի Բաքվի տեխնիկական դպրոցում, ապա՝ որպես ուսուցչուհի միջնակարգ դպրոցում, ապա՝ որպես դպրոցի փոխտնօրեն։ 1994 թվականից եղել է Ադրբեջանի Հանրապետության երիտասարդության և սպորտի նախարարության գլխավոր հրահանգիչ, բաժնի վարիչ, բաժնի վարիչ, 1996 թվականից՝ Ադրբեջանի Հանրապետության մանկական կազմակերպության նախագահ։ Դասավանդում է Բաքվի պետական համալսարանում։

Ադրբեջանի Հանրապետության չորրորդ գումարման Միլլի Մեջլիսի ընտրություններում առաջադրել է իր թեկնածությունը Բաքվի Խաթայի շրջանից և երրորդ անգամ ընտրվել է պատգամավոր «Նոր Ադրբեջան» կուսակցությունից։ Եղել է Միլլի Մեջլիսի միջազգային հարաբերությունների և միջխորհրդարանական հարաբերությունների հանձնաժողովի անդամ, նաև աշխատել է Եվրամիություն-Ադրբեջան խորհրդարանական համագործակցության կոմիտեում:

«Կենտրոն» թերթի հիմնադիր և գլխավոր խմբագիր է։

2012 թվականի դեկտեմբերի 14-ին  հեռացվել է «Նոր Ադրբեջան» կուսակցությունից։ Գյուլար Ախմեդովան հրաժարական է տվել իր պատգամավորական մանդատից, երբ 2012 թվականի սեպտեմբերին տեսանյութ է հրապարակվել Ադրբեջանի միջազգային համալսարանի (Աբու) նախկին ռեկտոր Էլշադ Աբդուլլաևի մեքենայությունների մասին։ Ավելի ուշ, որպես Ադրբեջանի միջազգային համալսարանի պրոռեկտոր, նրան մեղադրանք է առաջադրվել Քրեական օրենսգրքի 178.3.2 հոդվածներով (ուրիշի ունեցվածքի խոշոր չափերով հափշտակություն՝ վստահության չարաշահմամբ) և 307.2 հոդվածներով (ծանր հանցագործության թաքցնում առանց նախնական դավադրության): 2013 թվականի փետրվարին Գուլար Ախմեդովայի նկատմամբ խափանման միջոց է ընտրվել կալանքի տեսքով։ Բաքվի դատարանի դատավճռով Գյուլար Ախմեդովան դատապարտվել է 3 տարվա ազատազրկման։ 2014 թվականին Բաքվի վերաքննիչ դատարանի որոշմամբ նրա պատիժը փոխվել է պայմանական ազատազրկման՝ 3 տարի փորձաշրջանով։

2020 թվականի դեկտեմբերին միացել է ժամանակակից Մուսավաթ կուսակցության շարքերին։ Այնուհետև ընդունվել է կուսակցության քաղաքական խորհրդի անդամ։ 2020 թվականի մարտի 11-ին նա նշանակվել է կուսակցության արտաքին հարաբերությունների գծով փոխնախագահ։

Ամուսնացած է, ունի երեք երեխա։

2020 թվականի փետրվարին Գյուլար Ախմեդովայի որդին՝ 1987 թվականին ծնված Թողրուլ Ախմեդովը, մեղադրվել է զենքի անօրինական պահման մեջ և դատապարտվել է 2 տարվա ազատազրկման:

## Ծանոթագրություններ

Կատեգորիա:Ադրբեջանի Ազգային ժողովի 2-րդ գումարման պատգամավորներ
Կատեգորիա:Ադրբեջանի Ազգային ժողովի 3-րդ գումարման պատգամավորներ
Կատեգորիա:Ադրբեջանի Ազգային ժողովի 4-րդ գումարման պատգամավորներ
Կատեգորիա:Ադրբեջանի կալանավորներ և ձերբակալվածներ
Կատեգորիա:Ադրբեջանի կին քաղաքական գործիչներ
Կատեգորիա:Ադրբեջանցի կալանավորներ և ձերբակալվածներ